Roger Nordstrand

Roger Magnus Nordstrand (født 20. mai 1973) er en svensk tidligere fotballspiller.

Roger Nordstrand ble hentet av  fra Bälinge IF på høsten i 1989. Han var en av en rekke unge spillere klubben rekrutterte for å forynge et aldrende mannskap. I sin første sesong for Örgryte debuterte han bare seksten år gammel, og det første av hans tre mål det året gjorde ham til en av Allsvenskans yngste målscorere noensinne. 1990-sesongen endte med nedrykk fra Allsvenskan, men Nordstrand spilte 13 av lagets 22 seriekamper og hadde markert seg som en av Sveriges mest lovende unge spillere. Året etter spilte lysluggen for Sverige i Ungdoms-VM. 

Nordstrand spilte seks sesonger for Örgryte. Siste halvdel av 1995-sesongen var han utlånt til  i den norske Eliteserien. For Brann spilte han syv seriekamper og scoret ett mål. Han fikk også spilletid for Brann i cupfinalen, som laget tapte for .

I treårsperioden fra 1996 til 1998 spilte han for Stenungsund i division 1.

Foran 1999-sesongen ble Nordstrand igjen klar for spill i Allsvenskan da han signerte for . Med Halmstad ble han svensk seriemester i 2000. Skader satte sine begrensninger for karrieren hans. Nordstrand la opp etter 2002-sesongen da han var blitt erklært idrettsinvalid.

Referanser

Eksterne lenker 
 
 Svenska Fotbollförbundet
 Norges Fotballforbund
 Brann Historie

Svenske fotballspillere
Fotballspillere for Örgryte IS
Fotballspillere for SK Brann
Fotballspillere for Halmstads BK